ROMÂNIA

JUDEŢUL BOTOŞANI

U.A.T. COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Pentru aprobarea Documentaţiei de atribuire privind închirierea prin licitaţie publica a terenului 

în suprafaţa de  431,42 ha – pajişte aparţinând domeniului privat  al comunei Blândeşti,  
a reprezentanţilor Consiliului Local Blândeşti  în comisia de evaluare 
a ofertelor şi comisia de soluţionare a contestaţiilor
      
Consiliul local al comunei Blandesti, întrunit în şedinţă  ordinară din data de 22.03.2017
Văzând proiectul de hotărâre şi expunerea de motive a primarului comunei Blandesti – Maxim Stelian şi rapoartele de avizarea ale Consiliului local Blandesti

Analizând Documentaţia de atribuire privind închirierea prin licitaţie publica a terenului în suprafaţa de  431,42 ha – pajişte aparţinând domeniului privat  al comunei Blândeşti, care cuprinde: regulamentul de păşunat, studiul de oportunitate, caietul de sarcini, modelul cadru a contractului de închiriere, anexa la proiectul de hotarare initiat de primarul comunei Blândeşti – Maxim Stelian ;

Ţinând cont de Hotărârea Consiliului Local Blandesti nr. 25 din 27.05.2016 pentru aprobarea Proiectului de Amenajament Pastoral pentru pajiştile comunale situate pe raza U.A.T. comuna Blândeşti, nr. 781/1064/2016 elaborat de Camera Agricola Judeţeană Botoşani şi Hotărârea Consiliului Local Blandesti nr. 15 din 27.02.2017 privind disponibilul de pajiste comunala situată în satele Blandesti, Cerchejeni, Şoldanesti, aparţinând  domeniului privat al comunei Blandesti ce va face obiectul  închirierii conform prevederilor legale;
În conformitate cu prevederile art. 9 din O.U.G nr. 34/2013 pentru organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991; ale art. 123 din Legea 215/2001 - Administraţiei Publice Locale, cu modificările şi completările  ulterioare; ale art. 15 din Legea nr. 213/1998- privind proprietatea publică şi regimul juridic al acesteia, cu modificările şi completările ulterioare  ; ale Ordinului nr. 407 din 31 mai 2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor;  
În temeiul  art. 36 alin. (1), (2) lit. “c”, art. 45 alin. (3) şi art. 123 alin. (2) din Legea nr. 215/ 2001 privind administratia publica locala, republicată, cu modificările şi completările ulterioare

HOTĂRĂŞTE :

Art. 1. Se aprobă închirierea prin licitaţie publică a terenului în suprafaţa de  431,42 ha ha – pajişte aparţinând domeniului privat  al comunei Blândeşti identificate în  studiul  de oportunitate. 
Art. 2 Pretul de pornire al licitatiei publice este in Soldanesti 70 lei/ha, în Cerchejeni 70 lei/ha şi în Blândeşti 70/lei/ha. . Pretul închirierii se va actualiza cu indicii anuali de inflatie .
           Art. 3 Durata închirierii este de 7 ani .

           Art. 4 Se aprobă Documentaţia de atribuire privind închirierea prin licitaţie publica a terenului în suprafaţa de  431,42 ha – pajişte aparţinând domeniului privat  al comunei Blândeşti, care cuprinde: regulamentul de păşunat, studiul de oportunitate, caietul de sarcini, modelul cadru a contractului de închiriere, din anexa, la care se va adăuga si Proiectul de Amenajament Pastoral pentru pajiştile comunale situate pe raza U.A.T. comuna Blândeşti, nr. 781/1064/2016 elaborat de Camera Agricola Judeţeană Botoşani aprobat prin Hotărârea Consiliului Local Blândeşti nr. 25 din 27.05.2016 ;

          Art. 5 Se desemnează reprezentanti ai Consiliului Local Blândeşti în comisia de evaluare a ofertelor în vederea atribuirii contractelor de  închiriere  pajişte prin licitaţie publică, teren  în suprafaţa de 431,42 ha., situat în satele Blandesti, Cerchejeni, Soldanesti, aparţinând  domeniului privat al comunei Blandesti, consilierii locali : Băghiceanu Mihaela; Huţanu Ionuţ şi Pătrăuşanu Constantin.
         Art. 6 Se desemnează  reprezentant al Consiliului Local Blândeşti în comisia de soluţionare a contestaţiilor în vederea atribuirii contractelor de concesiune păşuni prin licitaţie publică, teren în suprafaţa de 431,42 ha.,  situat  în satele Blandesti; Cerchejeni, Soldanesti, aparţinând  domeniului privat al comunei Blandesti consilier local  Bucşinescu Tudor;

         Art. 7 Primarul comunei Blandesti va asigura executarea prevederilor prezentei hotarari .

Blândeşti, astăzi 22.03.2017

